Lisa 2

KÄSUNDUSLEPING PRIDE EELKOOLITUSE LÄBIVIIMISEKS

**Sotsiaalkindlustusamet**, registrikood 70001975 (edaspidi nimetatud käsundiandja või SKA), mida esindab põhimääruse alusel peadirektor Maret Maripuu

ja

**\_\_\_\_\_\_\_\_\_\_\_**,isikukood \_\_\_\_\_\_\_\_ (edaspidi nimetatud käsundisaaja), keda nimetatakse edaspidi pool või koos pooled, sõlmisid käesoleva lepingu (edaspidi nimetatud leping) alljärgnevas:

1. **Käsund ja selle täitmise tähtajad**
   1. Leping on sõlmitud väikeostu **„PRIDE eelkoolituse läbiviimine kolmele grupile**“ (viitenumber ...) tulemusena.
   2. Lepingu lahutamatuteks osadeks on hanke alusdokumendid, käsundisaaja pakkumus, pooltevahelised kirjalikud teated ning lepingu muudatused ja lisad.
   3. Lepingul on selle sõlmimise hetkel järgmised lisad:
      1. Lisa 1 – andmetöötluse leping;
      2. Lisa 1\_1 – andmetöötluse lepingu lisa;
      3. Lisa 2 - registreerimisleht;
      4. Lisa 3 - hindamisleht koolitajale;
      5. Lisa 4 - kaaskirja põhi;
      6. Lisa 5 - kütuse avaldus;
      7. Lisa 6 - perekülastuse kooshindamise vorm.
   4. Käsundi täitmise tähtaeg on kuni \_\_\_\_\_\_\_\_\_\_\_\_\_\_\_\_\_.
2. **Käsundisaaja õigused ja kohustused**
   1. Käsundisaajal on õigus saada lepinguga kokkulepitud tasu.
   2. Käsundisaaja kohustub:
      1. viima läbi eelkohtumine enne PRIDE eelkoolituse algust mahuga 4 akadeemilist tundi ühe koolitusgrupi kohta;
      2. viima läbi kohtumise enne PRIDE eelkoolituse algust SKA lapsendamise ja/või hoolduspere peaspetsialistidega mahuga kuni 2 akadeemilist tundi;
      3. viima läbi kaasajastatud PRIDE eelkoolitused mahus 36 akadeemilist tundi ühe koolitusgrupi kohta;
      4. viima läbi PRIDE eelkoolituse ühe grupi raames iga pere kohta ühe perekülastuse (mahuga 2 akadeemilist tundi);
      5. viima läbi PRIDE eelkoolituse ühe grupi raames iga pere kohta ühe kooshindamise kohtumise (mahuga 2 akadeemilist tundi);
      6. kohtuma enne PRIDE eelkoolituse lõppemist ja kaaskirjade koostamist SKA lapsendamise ja/või hoolduspere peaspetsialistidega, kus arutletakse ametnikega koolitusel osalenud perede tugevusi ja kasvuruume mahuga kuni 2 akadeemilist tundi;
      7. viima läbi PRIDE eelkoolitusega seonduva supervisiooni mahuga kuni 20 akadeemilist tundi vastavalt PRIDE koolitusprogrammile;
      8. viima läbi PRIDE eelkoolituse eesti keeles *Tallinna või Tallinn/veeb* õppegrupile grupi täitumisel järgnevalt:
         1. eelkohtumine enne PRIDE eelkoolituse algust mahuga kuni 4 akad/h;
         2. kontaktõppe mahuga 36 akadeemilist tundi;
         3. ühe perekülastuse iga pere kohta (üks perekülastus mahuga 2 akadeemilist tundi, kokku kuni 8 peret);
         4. ühe kooshindamise kohtumise iga pere kohta (üks kohtumine mahuga 2 akadeemilist tundi, kokku kuni 8 peret);
         5. töötama osalejate eluraamatutega ja koostama korrastatud kaaskirjad (3 akad/h osaleva pere kohta, kokku kuni 8 peret);
         6. kaks kohtumist SKA lapsendamise ja/või hoolduspere peaspetsialistidega (üks kohtumine mahuga 2 akadeemilist tundi);
         7. vajadusel PRIDE eelkoolitusega seonduva kuni 20 akadeemilise tunnise supervisiooni vastavalt PRIDE koolitusprogrammile. Käsundiandja eeldab, et käsundivõtja hoiab peredega kontakti ja lepib supervisioonid peredega kokku. Käsundivõtja teatab käsundiandjale supervisiooni toimumisaja vähemalt 2 nädalat enne toimumisaega,
      9. täitma käsundi isiklikult vastavalt lepingule, kehtivatele õigusaktidele ja käsundiandja juhistele;
      10. käsundi täitmisel tegutsema käsundiandjale lojaalselt ja käsundi laadist tuleneva vajaliku hoolsusega;
      11. kooskõlastama käsundiandjaga kõik asjaolud ja muudatused, mis võivad takistada käsundi täitmist käsundisaaja poolt;
      12. hoidma konfidentsiaalsena talle lepingu käigus käsundi täitmisega seoses teatavaks saanud informatsiooni ning avaldama seda üksnes käsundiandja nõusolekul;
      13. tagama lepingu täitmise käigus isikuandmete töötlemise õiguspärasuse ning vastavuse andmekaitse õigusaktides sätestatud nõuetele.
3. **Käsundiandja õigused ja kohustused**
   1. Käsundiandjal on õigus:
      1. saada käsundi täitmisega seonduvat informatsiooni;
      2. anda käsundisaajale juhiseid lepingu täitmiseks;
      3. leping igal ajal üles öelda;
      4. vähendada käsundisaajale makstavat tasu juhul, kui käsund ei vasta kokkulepitud nõuetele. Juhul kui käsund on käsundisaaja poolt teostatud mittenõuetekohaselt, esitab käsundiandja oma vastavad vastuväited kirjalikult koos punktis 4 nimetatud dokumentidega.
   2. Käsundiandja on kohustatud:
      1. teavitama käsundisaajat kõikidest asjaoludest, mis võivad mõjutada käsundi osutamist käsundisaaja poolt;
      2. maksma käsundisaajale lepinguga kokkulepitud tasu;
      3. tasuma Lepingu üles ütlemisel käsundiandja poolt käsundisaajale lepingu ülesütlemise hetkeks faktiliselt osutatud teenuste eest;
      4. tagama koolitusel osalejatele koolitusmaterjalide olemasolu;
      5. tagama koolitusruumid koos vajaliku tehnikaga, samuti kohvipausid koolituste vaheaegadel.

# Lepingu hind

# Käsundiandja tasub käsundisaajale järgmiselt:

* 1. eelkohtumise (punkt 2.2.8.1) läbiviimise eest on tasu ... eurot (brutotasu) ühe akadeemilise töötunni (45 minutit) eest. Eelkohtumise maht on kokku kuni 4 akad/h, tasu kokku ...eurot (brutotasu);
  2. PRIDE eelkoolituse (punkt 2.2.8.2) läbiviimise eest on tasu ... eurot (brutotasu) ühe akadeemilise töötunni (45 minutit) eest. Kontakttundide maht kokku on kuni 36 akadeemilist tundi, tasu kokku kuni ...eurot (brutotasu);
  3. perekülastuste (punkt 2.2.8.3) läbiviimise eest on tasu ... eurot (brutotasu) ühe akadeemilise töötunni (45 minutit) eest. Perekülastuste maht on kokku kuni 16 akadeemilist tundi, tasu kokku ... eurot (brutotasu);
  4. kooshindamise kohtumise (punkt 2.2.8.4) läbiviimise eest on tasu ... eurot (brutotasu) ühe akadeemilise töötunni (45 minutit) eest. Kooshindamiste maht on kokku kuni 16 akadeemilist tundi, tasu kokku ... eurot (brutotasu);
  5. töötamine osalejate eluraamatutega ning kaaskirjade koostamise (punkt 2.2.8.5) eest on tasu ... eurot (brutotasu) ühe akadeemilise töötunni (45 minutit) eest. Osalejate eluraamatutega töötamise ning kaaskirjade koostamise töö maht on kokku kuni 24 akadeemilist tundi, tasu kokku ... eurot (brutotasu);
  6. SKA lapsendamise ja/või hoolduspere peaspetsialistidega kohtumiste (punkt 2.2.8.6) eest on tasu ... eurot (brutotasu) ühe akadeemilise töötunni (45 minutit) eest. Kohtumiste maht on kokku kuni 4 akadeemilist tundi, tasu kokku **...** eurot (brutotasu);
  7. supervisiooni (punkt 2.2.8.7) läbiviimise eest on tasu ... eurot (brutotasu) ühe akadeemilise töötunni (45 minutit) eest. Supervisiooni maht on kokku kuni 20 akadeemilist tundi, tasu kokku kuni **...** eurot (brutotasu);
  8. Käsundi kogumaksumuseks on kuni **...** eurot (brutotasu).

*Juriidilisest isikust pakkuja/käsundisaaja puhul asendatakse punktis 4 brutotasu läbivalt ilma käibemaksuta maksumusega (lisandub/ei lisandu käibemaks).*

1. **Käsundi vastuvõtmine**
   1. Käsundisaaja esitab käsundiandjale eelmisel kuul läbiviidud koolituste kohta osalejate registreerimislehed hiljemalt järgmise kuu 5. päeval.
   2. Käsundi vastuvõtmine toimub läbiviidud koolituse kohta tööde üleandmise-vastuvõtmise aktiga pärast käsundist tulenevate ülesannete täitmist.
2. **Tasu maksmine**
   1. Käsundiandja maksab tasu käsundisaajale pärast seda, kui pooled on allkirjastanud lepingu punktis 5.2. nimetatud tööde üleandmise-vastuvõtmise akti. Nimetatud tasu arvelt loetakse kaetuks ka käsundisaajale käsundist tulenevate ülesannete täitmisega tekkivad täiendavad kulud.
   2. Käsundiandja tasub kõik seadusest tulenevad maksud ja maksed.
   3. Tasule rakendatakse maksuvabastust 654 *(kuussada viiskümmend neli) eurot kalendrikuus/ tasule ei rakendata maksuvabastust*. Käsundisaaja *on liitunud kogumispensioni II sambaga/käsundisaaja ei ole liitunud kogumispensioni II sambaga*.
   4. Käsundiandja maksab tasu käsundisaaja pangaarvele välja 14 (neljateistkümne) kalendripäeva jooksul pärast seda, kui pooled on allkirjastanud lepingu punktis 5 nimetatud dokumendi.

*Juriidilisest isikust pakkuja puhul asendatakse punktid 6.2-6.4 järgmiselt:*

*6.2. Käsundiandja maksab tasu käsundisaaja pangaarvele 14 (neljateistkümne) kalendripäeva jooksul pärast e-arve esitamist.*

* 1. Käsundiandja hüvitab vastavalt käsundisaaja esitatud pakkumusele koolituspaika ja tagasi sõitmisega seotud isikliku sõiduauto ja/või ühistranspordi (välja arvatud takso- ja lennuliiklus ning parkimine) kasutamise kulud. Nimetatud kulu kuulub hüvitamisele juhul kui teenuse osutamise koht asub käsundisaaja elukohast/asukohast rohkem kui 50 kilomeetri kaugusel.
  2. Käsundiandja hüvitab käsundisaajale perekülastuste ja kooshindamise kohtumise raames isikliku sõiduauto ja/või ühistranspordi (välja arvatud takso- ja lennuliiklus ning parkimine) kasutamise kulud.
  3. Eelnevas kahes punktis nimetatud kulud hüvitatakse käsundisaaja kirjaliku avalduse alusel. Isikliku sõiduauto kasutamise korral näidatakse avalduses ära sõiduautoga läbitud kilomeetrite arv ning sõidu lähte- ja sihtkoht. Avaldusele lisatakse transpordikulu hüvitamise aluseks olev kuludokument (pilet, kütusetšekk vm). Kütuse ostmist tõendava dokumendi kuupäev võib olla kuni 3 päeva enne või 3 päeva pärast hüvitatavat sõitu. Töövõtjale hüvitatakse sõiduauto kasutamisega seotud kulud arvestuslikult 30 (kolmkümmend) senti iga läbitud kilomeetri kohta.

1. **Käsundiandja kontaktisik**
   1. Käsundiandja kontaktisikuks käsundisaajale vajaliku informatsiooni andmisel, käsundi täitmise kvaliteedi kontrollimisel ja lepingu punktis 7 nimetatud dokumentide kooskõlastamisel on Maarja Maalder, telefon 5326 9845, e-post [maarja.maalder@sotsiaalkindlustusamet.ee](mailto:maarja.maalder@sotsiaalkindlustusamet.ee).
2. **Poolte vastutus ja vääramatu jõud** 
   1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses.
   2. Käsundisaaja vastutab igasuguse lepingurikkumise eest, eelkõige kui käsundisaaja ei ole lepingut täitnud või kui käsund ei vasta lepingus sätestatud nõuetele vms. Kui sama rikkumise eest on võimalik nõuda leppetrahvi mitme sätte alusel või sama rikkumise eest on võimalik kohaldada erinevaid õiguskaitsevahendeid, valib õiguskaitsevahendi käsundiandja. Leppetrahvi nõudmine ei mõjuta õigust nõuda täiendavalt ka kohustuste täitmist ja kahju hüvitamist.
   3. Käsundiandja esitab pretensiooni mõistliku aja jooksul käsundi mittevastavusest teada saamisest arvates.
      1. Pretensioonis fikseeritakse käsundi täitmises ilmnenud puudused ja määratakse tähtaeg puuduste kõrvaldamiseks. Kui käsundisaaja rikub lepingust tulenevat kohustust, mille heastamine ei ole võimalik või kui käsundiandjal ei ole heastamise vastu huvi, tähtaega puuduste kõrvaldamiseks ei määrata.
      2. Käsundiandjal on õigus puuduste kõrvaldamise nõude asemel alandada lepingu hinda.
   4. Lisaks lepingu täitmise nõudele või täitmisnõude asemel on käsundiandjal õigus nõuda leppetrahvi 3% lepingu hinnast iga rikkumise eest, kui käsundisaaja ei ole käsundit täitnud või käsundisaaja poolt üle antud käsund ei vasta lepingutingimustele.
   5. Lepingus sätestatud käsundi täitmise tähtajast või lepingu alusel esitatud pretensioonis määratud tähtajast mittekinnipidamise korral on käsundiandjal õigus nõuda käsundisaajalt leppetrahvi 0.5 % lepingu hinnast iga viivitatud päeva eest.
   6. Kui käsundiandja viivitab lepingus sätestatud rahaliste kohustuste täitmisega, on käsundisaajal õigus nõuda käsundiandjalt viivist 0,05% tähtaegselt tasumata summalt päevas, kuid mitte rohkem kui 5% lepingu hinnast.
   7. Lepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on käsundiandjal õigus leping erakorraliselt ühepoolselt lõpetada, teatades sellest käsundisaajale kirjalikus vormis avaldusega. Lepingu rikkumist loetakse oluliseks eelkõige VÕS § 116 lg 2 ja § 647 kirjeldatud asjaoludel.
   8. Leppetrahvid ja viivised tuleb tasuda 14 päeva jooksul vastava nõude saamisest. Käsundiandjal on õigus käsundi täitmise eest tasumisel tasaarveldada leppetrahvi summa lepingu alusel tasumisele kuuluva summaga.
   9. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud. Vääramatuks jõuks loevad pooled VÕS § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv õigus- ja kohtupraktika tunnistab vääramatu jõuna.
   10. Kui lepingu täitmine on takistatud vääramatu jõu asjaolude tõttu, lükkuvad lepingus sätestatud tähtajad edasi vääramatu jõu mõju kehtivuse aja võrra.
   11. Vääramatu jõuna ei käsitleta pakkumuste esitamise tähtpäeva seisuga õigusaktidega kehtestatud piiranguid. Vääramatu jõu kohaldumise üheks eelduseks on asjaolu ettenägematus. Pakkumuste esitamise tähtpäeva seisuga kehtivad piirangud olid lepingu pooltele teada ning kõik tegevused planeeritakse arvestades pakkumuste esitamise tähtpäeva seisuga kehtiva olukorraga. Kui kehtestatakse täiendavad piirangud, mis takistavad lepingu täitmist, on poolel õigus tugineda vääramatule jõule.
3. **Lõppsätted** 
   1. Leping jõustub allkirjastamisest mõlema poole poolt. Leping lõpeb poolte lepinguliste kohustuste täitmisel või muul alusel.
   2. Pooled võivad kokkuleppel objektiivsete asjaolude ilmnemisel muuta lepingus nimetatud tähtaegu.
   3. Pooled võivad kokkuleppel pikendada käsundi täitmise tähtaega kuni 3 kuud.
   4. Käsundiandjal on objektiivsetest asjaoludes tulenevalt (nt kui koolitusgrupid ei täitu) leping erakorraliselt üles öelda, teatades sellest käsundisaajale ette 30 kalendripäeva.
   5. Lepingu muudatused ja täiendused vormistatakse kirjalikult ja jõustuvad pärast nende allkirjastamist või poolte poolt kirjalikult määratud tähtajal.
   6. Leping ei kuulu avaldamisele kolmandatele isikutele, välja arvatud õigusaktides ettenähtud juhtudel ning poolte õigusnõustajatele või audiitoritele.
   7. Lepingutingimuste rikkumisega tekitatud kahjude hüvitamine toimub Eesti Vabariigi õigusaktides ettenähtud korras.
   8. Lepingust tõusetuvad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlused kohtus Eesti Vabariigis kehtivate seaduste alusel.

|  |  |
| --- | --- |
| **Käsundiandja** | **Käsundisaaja** |
|  |  |
| Sotsiaalkindlustusamet | Nimi: \_\_\_\_\_\_\_\_\_\_\_ |
| Registrikood: 70001975 | Isikukood: \_\_\_\_\_\_\_\_ |
| Pank: Swedbank | Pank: |
| IBAN: EE742200001120057958 | IBAN: |
| Asukoht: Paldiski mnt 80, 15092 Tallinn | Elukoht: |
| E-post: info@sotsiaalkindlustusamet.ee  Telefon: 612 1360 | E-post: \_\_\_\_\_\_\_\_\_\_  Telefon: |

|  |  |
| --- | --- |
| (allkirjastatud digitaalselt) | (allkirjastatud digitaalselt) |
|  |  |
| Maret Maripuu | \_\_\_\_\_\_\_\_\_\_\_\_\_\_\_\_\_\_\_\_\_ |
| peadirektor |  |